《杂曲歌辞。独不见》
唐代·胡曾

玉关一自有氛埃，年少从军竟未回。门外尘凝张乐榭，

水边香灭按歌台。窗残夜月人何处，帘卷春风燕复来。

万里寂寥音信绝，寸心争忍不成灰。

作者简介：胡曾，唐代诗人。邵阳（今属湖南）人。生卒年、字号不详（约840—？），十分爱好游历。咸通中，举进士不第，滞留长安。咸通十二年(871)，路岩为剑南西川节度使，召为掌书记。乾符元年(874),复为剑南西川节度使高骈掌书记。乾符五年，高骈徙荆南节度使，又从赴荆南，后终老故乡。